**Број: 8/2020-25-1 П р е д л о г!**

**Дана: 21.08.2020. године**

**ЗАПИСНИК СА ЧЕТВРТЕ СЕДНИЦЕ**

**ПРЕГОВОРА ЗА ЗАКЉУЧИВАЊЕ КОЛЕКТИВНОГ УГОВОРА**

**ЗА ''СРБИЈА КАРГО'' А.Д.**

 Дана 21.08.2020.године са почетком у 10,00 часова у просторијама сале 310, на I спрату пословне зграде у ул. Немањина број 6., у Београду одржана је Четврта седница преговора за закључивање Колективног уговора за ''Србија Карго''а.д.

 Наведеној седници присуствовали су:

-представница Министарства грађeвинарства, саобраћаја и инфраструктуре, Марија Исаиловић;

-представници Одбора послодавца ''Србија Карго'' а.д. мр Владимир Булатовић, мр Неда Јелић, Мирјана Гавранчић;

-представници Одбора за преговоре репрезентативних синдиката ''Србија Карго'' а.д, и то: Радисав Ђорђевић, представник Синдиката железничара Србије Синдикат железничара ''Србија карго'' и председник Одбора за преговоре репрезентативних синдиката ''Србија Карго'' а.д; Драган Михајловић, представник Савеза синдиката железничара Србије; Стаменић Милорад, представник Уније синдиката српских железница; Владан Ћирковић, представник Синдиката извршних служби српских железница; Зоран Дашић,председник Синдиката „Србија Kарго“ и Стеван Вилотијевић, представник Синдиката ''Србија Карго''.

-трећа лица, а по позиву преседавајућег седнице и председника Одбора за преговоре испред послодавца: представници Сектора за управљање квалитетом пословања и системима безбедности и то: Сузана Спасић и Драган Вучковић.

Четрту седницу преговора за закључивање Колективног уговора за ''Србија Карго'' а.д. сазвао је Председник Одбора послодавца за преговоре ради закључивањеа Колективног Уговора за ''Србија Карго'' а.д., господин Владимир Булатовић, са предложеним следећим дневним редом:

1. Усвајање Записника са Друге седнице преговора за закључивање Колективног уговора за ''Србија Карго''а.д. и Записника са Треће седнице преговора за закључивање Колективног уговора за ''Србија Карго''а.д.
2. Усаглашавање чланова Нацрта Колективног уговора за ''Србија Карго'' а.д. који се односе на безбедност и здравље на раду;
3. Разно.

**ПРВА ТАЧКА ДНЕВНОГ РЕДА**

**УСВАЈАЊЕ ЗАПИСНИКА СА ДРУГЕ СЕДНИЦЕ ПРЕГОВОРА ЗА ЗАКЉУЧИВАЊЕ КОЛЕКТИВНОГ УГОВОРА ЗА ''СРБИЈА КАРГО'' А.Д.**

**И ЗАПИСНИКА СА ТРЕЋЕ СЕДНИЦЕ ПРЕГОВОРА ЗА ЗАКЉУЧИВАЊЕ КОЛЕКТИВНОГ УГОВОРА ЗА ''СРБИЈА КАРГО'' А.Д.**

Председник Одбора послодавца за преговоре ради закључивањеа Колективног Уговора за ''Србија Карго'' а.д. господин Владимир Булатовић је предложио да се усвоји предложени Дневни ред, а потом и да се усвоји Записника са Друге и Треће седнице преговора за закључивање Колективног уговора за „Србија Карго“ а.д. Такође је предложио и да се после појашњења и евентуалних допуна од стране представника оделеља БЗР усвоје чланови КУ из области безбедности и здравља на раду. Питао је да ли је Записник са Друге седнице преговора за закључивање Колективног уговора за „Србија Карго'' прихватљив и може ли да буде усвојен на данашњој седници.

 Зоран Дашић је рекао да испред Синдиката ''Србија Kарго'' имају примедбу на Записник. Питао је да ли могу да се дају предлози за КУ или, како је речено на предходним седницама, нема преправки и враћања у назад. Имао је примедбу на то што репрезентативни синдикати нису имали састанак у вези предлога за КУ за који је рекао да се они нису сагласили да то буде Нацрт КУ. Рекао је да у вези тога синдикати немају консензус и да се нису усагласили, па је замолио Радисава Ђорђевића да закаже седницу Одбора репрезентативних синдиката, јер су јуче дали још један предлог у вези кога треба синдикати да се договоре између себе па да се настави даље са преговорима. Тражио је, како је рекао и писменим путем да се данашња седница одложи док Радисав Ђорђевић не закаже састанак Одбора репрезентативних синдиката да се усагласе између себе ако могу, а ако не, видеће како ће даље.

 Владимир Булатовић је рекао да се данашња седница неће одложити, јер за тим нема потребе. Да у унутрашње ствари синдиката неће улазити. Да су до сада одржане три седнице на којима су разматрани и усвојени чланови КУ уз сагласност представника Синдиката ''Србија Карго'' Гордане Ристић која је била присутна на тим седницама.

 Зоран Дашић је рекао да Гордана Ристић није гласала већ да је гласао Радисав Ђорђевић.

 Владимир Булатовић је рекао да не постоји члан КУ који је усаглашен а да он или Неда Јелић предходно нису питали да ли се сви слажу да се тај члан КУ усвоји. Нико није рекао не, о чему постоји тонски запис. Према томе, чланови КУ који су до сада усаглашени, усаглашени су уз сагласност представника Синдиката ''Србија Карго'' и на то се више неће враћати.

 Зоран Дашић је питао да ли је Гордана Ристић дигла руку и рекла да се слаже.

 Владимир Буладовић је рекао да јесте.

 Зоран Дашић је рекао да она није дигла руку него је Радисав Ђорђевић реко да се слажу, а да се они нису усагласили између себе. Зато траже одлагање данашње седнице, да прво они направе предлог. Рекао је да његов синдикат није добио ни Пословник о раду.

 Радисав Ђорђевић је рекао да је доставио Зорану Дашићу Пословник о раду.

 Булатовић је рекао да су то унутрашње ствари синдиката и замолио је да ове седнице не користе за њихова међусобна разрачунавања.

 Зоран Дашић је рекао да траже одлагање ове седнице да би се прво између себе договорили да би могли даље да преговарају.

 Владимир Булатовић је рекао да разлог за одлагање седнице није ваљан, да неприсуство Зорана Дашића на неколико претходних седница не може бити разлог за одлагање ове седнице и да га међусобни односи између синдиката не занимају.

 Драган Михајловић је рекао да у Пословнику о раду, који је добио непосредно пред почетак седнице, у члану 4. Пословника стоји да се седнице могу одложити, да се у току недеље може направити пауза ради консултација и да користе то право због некоректности председника Одбора за преговоре репрезентативних синдиката Радисава Ђорђевића кога су и прошли пут замолили да сазове састанак да би усагласили ставове. Како је рекао, Радисав Ђорђевић се није удостојио да до данашњег дана сазове састанак. Рекао је да се они прво морају договорити на Одбору репрезентативних синдиката, да за данашњу седницу они немају ни једанусаглашени став и да је беспотребно расправљати о дневном реду за данашњу седницу.

 Владимир Булатовић је питао какве везе њихов став има са темом данашње седнице. Данашња седница је сазвана да би се усагласили чланови 107., 108. и 109. КУ.

 Драган Михајловић је рекао да Одбор репрезентативних синдиката нема став и да су дошли да откажу данашњу седницу.

 Владимир Булатовић је питао Драгана Михајловића да ли је он лично на претходној седници тражио да се по члановима КУ који се односе на безбедност и здравље на раду усагласимо уз присуство предлагача, односно представника Сектора за управљање квалитетом пословања и системима безбедности, који су данас овде.

 Драган Михајловић је то потврдио.

 Владимир Булатовић је питао шта онда данас немате као став.

 Драган Михајловић је рекао да немају став Одбора репрезентативних синдиката.

Владимир Булатовић је питао да ли ви имате ваш став.

Драган Михајловић је рекао да имају али да хоће да усагласе.

Владимир Булатовић је рекао: ко каже да ти ставови које имате неће бити усаглашени данас. Људи су дошли да објасне то што су предложили, ми ћемо да саслушамо и да видимо зашто нам нешто није прихватљиво.

Драган Михајловић је рекао да неће да се расправљају пред пословодством.

Владимир Булатовић је рекао да не прихвата одлагање седнице.

Зоран Дашић је рекао да неће усвојити Записник са Друге и Треће седнице зато што председник Одбора послодавца не прихвата да одложи седницу.

Владимир Булатовић је рекао да нема потребе да се седница откаже.

Неда Јелић је рекла да имамо предлог Записника са Друге седнице који су сви присутни прочитали и да само треба да се усвоји оно што је речено на тој седници. Објаснила је да записник фактички препричава шта се дискутовало на тој седници и у том смислу може да се да примедба на записник. Примедба може да буде на околност да је неки дискутант рекао нешто што у записнику није наведено или је наведено различито од онога што је дискутант рекао. Рекла је да је тонски запис са седница доступан синдикатима и да могу да га преслушају и провере да ли је у записнику наведено нешто што није тачно. Сматра да је било довљно времена од претходне седнице и то од 12.08.2020.године, да се преслуша тонски запис и да се у том смислу дају примедбе на Записник председнику Одбора репрезентативних синдиката или председнику Одбора послодавца. Рекла је да ово нема везе са темом коју сада делегирају. Не види разлог да Записник, уколико нема примедби на оно што је забележено, не буде усвојен. Рекла је да нема никакве сметње да колегиница Гордана Ристић која је била дискутант на Другој и Трећој седници преговора за закључивање Колективног уговора за ''Србија Карго'' а.д. каже свом председнику Синдиката да ли је рекла или не нешто што је наведено у Записнику и да евентуално да примедбу на то. Рекла је да сада имамо ситуацију у којој расправљамо о нечему што нема везе са Записником. Питање је било да ли усвајамо текст Записника и да ли је то што пише у Записнику тачно у односу на оно што је речено на тој седници. Рекла је да треба да се бавимо суштинским стварима, да су колеге дошле из Ниша да би образложили три члана КУ која се односе на БЗР, а која нису усвојена на претходној седници јер су захтевана додатна појашњења, те да није примерено тражити одлагање ове седнице.

Зоран Дашић је дао примедбу на Записник са Друге седнице. Рекао је да је у Записнику наведено да је Гордана Ристић одустала од предлога да се у члану 15. Нацрта КУ додају занимања из ЗОВС-а, а да она није одустала од тога.

Владимир Булатовић је рекао да је Гордана Ристић јасно и гласно рекла да одустаје од тог предлога и да ће заједно преслушати тонски запис са седнице.

Зоран Дашић је рекао како му је Гордана Ристић рекла да није одустала од предлога у вези члана 15. Нацрта КУ, али да нема везе јер је он сада направио нови предлог.

Владимир Булатовић је рекао да има везе и да постоји тонски запис где она каже да одустаје.

Реч је добио Радисав Ђорђевић који је изнео да нема примедби на Записник са Друге седнице. Рекао је како је већ искусио то да поједини синдикати преко записника желе да мењају одлуке донете на састанку и констатовао да донета одлука не може да се промени не усвајањем записника. Рекао је да нема разлога да се Записник не усвоји, јер примедбе Зорана Дашића нису примедбе на Записник него на усвојене одлуке. Кад се тиче Одбора репрезентативних синдиката рекао је да су три синдиката која су отказала КУ дали предлог како треба да изгледа КУ, а да су се два синдиката накнадно укљичила. Да је хтео да уврсти примедбе и предлоге тих синдиката, али да су они рекли да ће своје предлоге да изнесу на Одбору за преговоре Србија Карга. Председавајући је то дозволио и примедбе та два синдиката су равноправно разматране по сваком члану КУ. Констатовано је да је на Првој и на Другој седници преговора испред Савеза синдиката железничара Србије био присутан Зоран Вучковић, а да је на Трћој и Четвртој седници био присутан Драган Михајловић. Рекао је да није без разлога питао присутне на Првој седници да ли, пошто је 27 чланова Одбора испред синдиката, а на седницама присуствује пет представника синдиката, они имају овлашћења да заступају свих 27 чланова и да кад дигну руку да се слажу или не слажу са неком одлуком то чине у име свих својих чланова. Сви су то потврдили и на Првој седници су констатовали да сви имају овлашћења и да кад Гордана Ристић дигне руку да се неки члан КУ усвоји то ради у име пет чланова синдиката који предстваља. Што се тиче неусаглашених чланова КУ, рекао је да су добили од Неде Јелић имејл где су наведени чланови КУ који су остали за усаглашавање. Рекао је да су остали неусаглашени чланови КУ који се тичу финансија, да су остали за усаглашавање чланови 14., 18., 22., 27., 28., 31., 33. КУ и да што се тога тиче синдикати немају различите ставове. Чак немају различите сатавове ни по члану 31. КУ који се односи на увећање прековремених сати иако је Савез предложио драстично повећање за које није образложио из којих средстава, да ли из сопствених или из додатних. Сви чланови су усаглашени осим члана 122. и члана 125. КУ који се односе на праћење примене КУ и начин отказивања КУ и само за та два члана КУ Одбор репрезентативних синдиката треба да се усагласи. Како је на дневном реду данашње седнице безбедност и здравље на раду, за неку од наредних седници Одбор репрезентативних синдиката ће пробати да усагласи и та два члана КУ. Што се тиче враћања на усаглашавања чланова КУ који су већ усвојени сматра да није у реду.

Владимир Булатовић је рекао да то не може.

Зоран Дашић је питао где то пише у ком Закону пише да не може да се враћа на поновно усаглашавање чланова КУ.

Владимир Булатовић је питао Зорана Дашића да ли на некој следећој седници може да очекује од неког трећег представника Синдиката ''Србија Карго'' који није упознат са радом чланова тог синдиката и његовог на данашњој седници да тражи да се врате на почетак усаглашавања.

Зоран Дашић је рекао да док се не потпише Колективни уговор имају право да мењају ако нешто није добро.

Владимир Булатовић је рекао да то треба да се види пре него што се подигне рука и сложи се да је тај члан усаглашен. Да ли треба да се вратимо сад да видимо шта није ваљало у КУ који смо 2018. године усагласили.

Зоран Дашић је рекао да не причамо о прошлости већ о садашњости и питао по ком закону не може пово усаглашавање.

Владимир Булатовић је питао Зорана Дашића да ли он има жељу да се ово заврши или има жељу да се преговори одуговлаче.

Зоран Дашић је рекао да је њихова жеља да се КУ уради како треба.

Владимир Булатовић је рекао да мисли да је он представник запослених којима је у интересу да се ово реши, а не да се одуговлачи.

Зоран Дашић је рекао да је запосленима важно на који начин ће се то решити.

Владимир Булатовић је рекао да то на који начин, пита свог представника који је подигао руку и сагласио се са усвајањем члана КУ је њихова ствар. Рекао је да не жели да се враћа на усаглашавање чланова КУ који су већ усвојени.

Зоран Дашић је рекао да ће тражити изузеће Владимира Булатовића и замолио да му објасни по ком закону не може да се враћа у назад.

Владимир Булатовић је рекао да се потпуно слаже са тим да траже његово изузеће.

Зоран Дашић је питао да ли негде у закону пише да не може да се враћа на почетак ако се уочи да се негде погрешило. Рекао је ако ми сматрамо и запослени на терену кажу да нешто није добро дајте да то исправимо.

Неда Јелић је рекла да је договорено већином гласова свих присутних, да је 99% свих одлука донето једногласно и да је већина чланова КУ који су усаглашени идентични са КУ из 2018.г. У оном малом броју чланова КУ где нешто није било идентично са претходним КУ ти чланови Нацрта КУ су се једногласно усвајали. Одређени чланови Нацрта КУ су једногласно усвојени што је правни основ оваквог поступања.

Зоран Дашић је питао да ли можемо да мењамо чланове, ако сматрамо да смо погрешили.

Неда Јелић му је рекла да је он имао свог представника на предходним седницама који је имао потпуна овлашћења да доноси одлуке у име вашег синдиката. То што сад Ви нисте сагласни са оним што је ваш представник тада усвојио то је ваша интерна ствар и вашег синдиката.

Зоран Дашић је рекао да то није тачно и да он нема ништа против рада Горадне Ристић, да су они били у координацији и да су заједно радили. Међутим, да чланство на терену тражи неке измене које они не могу да не предложе. Видели су неке одлуке и питали да ли могу да се промене и они су на основу тога дали нове предлоге и тражили од Радисава Ђорђевића да закаже састанак репрезентативних синдиката. Због тога су тражили да се данашња седница одложи, да би усагласили нове предлоге. Рекао је да није проблем да се настави са усаглашавањем чланова из области безбедности и здравља на раду, да су они предлагачи везано за члан 108. КУ и да је ту њихов колега Стеван Вилотијевић који ће да образложи њихов предлог. Али тражи да се за следећу седницу закаже што пре Одбор репрезентативних синдиката да се усагласе предлози које су дали. Ако неће председник
Одбора синдиката то да прихвати да сви заједно то реше, они ће сами то да изнесу. Рекао је да КУ није потписан и да сматра да до потписивања КУ има право да мења већ усаглашене чланове. Рекао је да сматра да треба да се испоштује сваки запослени на терену, јер је овај КУ њихова будућност и да се овде ради о њима, а не о њему. Да он може да прихвати све, али да ако запослени на терену кажу да се нешто мења онда он неће да прихвати нешто што су они тражили да се промени због њих.

Владимир Булатовић је питао Зорана Дашића да ли је читао предлог дневног реда за данашњу седницу и да ли има примедбу на текст Записника са Друге и Треће седнице.

Зоран Дашић је рекао да има примедбе и на Записник са Друге и са Треће седнице и да све време прича које су примедбе.

Владимир Булатовић је питао да ли има конкретну примедбу на текст Записника и да ли у тексту Записника постоји нешто што не одговара истини.

Зоран Дашић је рекао да не прихвата оба Записника и да неће да потпише.

Владимир Булатовић му је рекао да Записник не потписује он, већ да се он слаже или не слаже са текстом Записника.

Зоран Дашић је рекао да се не слаже са Записником.

Владимир Булатовић је питао који део текста Записника не одговара истини.

Зоран Дашић је рекао да не одговара истини то што су они дали да буде Предлог КУ а да је овде убачено да је Нацрт КУ и да је Радисав Ђорђевић то прихватио. Питао је да ли је Владимир Булатовић на седницама питао ко је за и да ли је неко против и да ли има уздржаних.

Владимир Булатовић је рекао да је апсолутно све питао, осим ко је уздржан.

Зоран Дашић је рекао да је Владимир Булатовић питао само ко је за, а ко је против није питао.

Владимир Булатовић је рекао да није питао ко је против јер су сви дигли руку да су за. Питао је опет Зорана Дашића да каже текст или део текста Записника на који има примедбу.

Драган Михајловић је рекао да у Записнику са Друге седнице недостају изјашњења у вези чланова 61., 62. и 63. КУ.

Владимир Булатовић је рекао да ће погледати.

Неда Јелић је рекла да је та техничка грешка исправљена и да је изјашњење у вези чланова 61., 62. и 63. КУ унета у Записник са Друге седнице.

Драган Михајловић је питао какав је то однос председника Одбора репрезентативних синдиката и рекао је Владимиру Булатовићу да је то опструкција са његове стране јер он заказује седнице и позива сваког члана Одбора послодавца, сваког члана Одбора Оснивача, али да не жели да позове сваког члана, односно представника Одбора репрезентативних синдиката, већ позив упућује само председнику Одбора репрезентативних синдиката.

Владимир Булатовић му је одговорио да је обавеза председника Одбора репрезентативних синдиката да позове представнике репрезентативних синдиката, а не његова.

Драган Михајловић је рекао да се ту види лењост и неажурност председника Одбора репрезентативних синдиката и да због тога хоће да откажу седницу.

Владимир Булатовић је питао да ли може да се врати на тему данашње седнице. Рекао је да су синдикати имали више од недељу дана да се између себе усаглшавају, а да они дођу на Седницу преговора за закључивање КУ да се усаглашавају. Рекао је да им то неће дозволити.

Зоран Дашић је рекао да они нису дошли да се усаглашавају већ да откажу седницу.

Владимир Булатовић је замолио да чује који део текста Записника не одговара истини, да би могли да преслушају снимак, да се види да ли су у праву и ако треба да се текст Записника измени.

Зоран Дашић је рекао да у Записнику пише да је Гордана Ристић прихватила Нацрт КУ, а да је она рекла да је прихватила да то буде Предлог КУ. Да је у Записнику свуда убацивано Нацрт, а она је причала о Предлогу КУ. Рекао је да докле год се не заврше сви предлози не може да буде Нацрт КУ, да кад заврше све предлоге онда иду на Нацрт КУ.

Владимир Булатовић је рекао да ће бити преслушан тонски запис и да ће се видети шта ту стоји. Питао је шта још има као примедбу на Записник.

Зоран Дашић је рекао да је ово што је изложио довољно.

Владимир Булатовић је рекао да не може тако ''ово је довољно'' па да се на следећој седници изнесе нова примедба на исти Записник. Тражио је да чује све примедбе које имају како би се исправио текст Записника.

Зоран Дашић је рекао да је највише примедба око Нацрта.

Владимир Булатовић је тражио да конкретно каже примедбу на текст Записника како би се то могло исправити.

Зоран Дашић је рекао да мисли да је то довољно.

Владимир Булатовић је рекао Зорану Дашићу да не мисли већ да каже које примедбе има, или да више од тога нема примедбе како би аудио запис то регистровао.

Зоран Дашић је рекао да нема више примедби и да неће прихватити Записник.

Владимир Булатовић је питао да ли осим ових има још неких примедби на Записник.

Зоран Дашић је рекао да за сада нема.

Владимир Булатовић је питао да ли му треба времена да прочита Записник и да онда каже које су још примедбе.

Зоран Дашић је рекао да неће сада да чита Записник и питао је зашто није отказао ову седницу.

Владимир Булатовић је рекао да нема отказивања седнице и питао да ли може да констатује да осим примедби које је изнео Зоран Дашић више нема примедби на текст предложеног Записника.

Зоран Дашић је рекао да тражи отказивање овог данашњег састанка по Пословнику о раду, али да Владимир Булатовић то неће да прихвати.

Владимир Булатовић је рекао да неће да отказује данашњу седницу јер су дошли људи из Ниша који треба да појасне предлоге који се тичу чланова КУ из области безбедности и здравља на раду.

Зоран Дашић је рекао да га онда не притиска да му сад нешто каже, јер ће то рећи на следећем састанку.

Владимир Булатовић је рекао да не може тако.

Зоран Дашић је питао где пише да не може и рекао је да због тога и отказује овај састанак.

Владимир Булатовић је рекао да седница не може да се отказује у недоглед зато што Зоран Дашић није прочитао Записник и да Зорану Дашић да треба да ради оно за шта је добио стимулацију 20%.

Зоран Дашић је рекао да он нема стимулацију.

Владимир Булатовић му је рекао да чита текст предложеног Записника и замолио га је да долази спреман на седнице.

Зоран Дашић је рекао да хоће да се усагласи са Горданом Ристић, јер је Владимир Булатовић рекао да је Гордана Ристић рекла другачије.

Владимир Булатовић му је одговорио да нема он шта да каже већ да је све то забележено на аудио снимку.

Зоран Дашић је рекао да зато он хоће још једном то да прегледа.

Владимир Булатовић му је рекао да је до сада то већ требао да уради и да дође спреман на седницу. Питао га је да ли има још неку примедбу на текст Записника.

Зоран Дашић је рекао да нема.

Владимир Булатовић се захвалио и дао је реч Радисаву Ђорђевићу.

Радисав Ђорђевић је рекао да има три ствари. Прво, да у руци држи решење за стимулацију од 20% за Зорана Дашића за месец јул.

Владимир Булатовић је рекао толико о томе да Зоран Дашић нема стимулацију.

Зоран Дашић је рекао да је то за Анекс III КУ и да је у јулу био на годишњем одмору па је мало добио.

Радисав Ђорђевић је надаље рекао да члан 61., 62. и 63. КУ техничком грешком није унет у Записник са Друге седнице, да је та грешка исправљена и да је исправљен Записник јутрос добио електронском поштом. Како се његова канцеларија кречи није могао да пошаље тако исправљен Записник представницима репрезентативних синдиката али да им је Неда Јелић на овој седници доставила одштампан исправљен Записник са Друге седнице. Треће, рекао је Зорану Дашићу да је Предлог који је доставио јуче у 1509 исти онај Предлог који је Гордана Ристић изнела на Другој и Трећој седници.

Зоран Дашић се није сложио са тим и рекао је да није све исто.

Владимир Булатовић је опоменуо Радисава Ђорђевића да унутрашње несугласице између синдиката решавају на Одбору репрезентативних синдиката, а не на седници Одбора за преговоре и да излагање Радисава Ђорђевића није тема данашње седнице.

Радисав Ђорђевић је питао како то није тема данашњег састанка ако Зоран Дашић каже да има нов Предлог за КУ, а у ствари има предлог који је Гордана Ристић већ износила. Рекао је да ако Зоран Дашић мисли да је он сад дошао и да сад тек треба да почнемо да радимо, то нећемо прихватити.

Реч је добио Миодраг Стаменић. Изнео је да је проблем у другачијем мишљењу о неким стварима које су већ усвојене и рекао да ништа није готово код КУ док се исти не потпише. Али сматра да је неодговорно да се креће од почетка и да се враћа на чланове КУ који су усвојени. Рекао је да се нису усагласили чланови КУ где је у питању новац и да су сви предлози које је дао Савез синдиката железничара Србије где је у питању новац подржани. Да су то чланови КУ који све највише интересују па и запослене на терену. Из овог општег дела КУ данас треба да се уради безбедност и здравље на раду. Обратио се Зорану Дашићу и рекао да и сам зна да ништа није коначно док се не потпише КУ.

Зоран Дашић је рекао да хоће да уђе у Записник да није коначно.

Миодраг Стаменић је наставио излагање да постоји неразумевање у ставу да ли да се неодговорно враћа на чланове из општег дела КУ који су већ усвојени. Рекао је Зорану Дашићу да је то специфична тематика, да је време прошло, да је он мало закаснио да су неки чланови усвојени, али да нема разлога да буде толико неповерења. Да предлоге које има што се тиче општег дела КУ достави Радисаву Ђорђевићу и да му нико не може рећи да то не ваља. Да нема никакве лоше намере са њихове стране и да је поента да се заврши овај део из безбедности и здравља на раду због људи који су дошли. Рекао је да би било добро да се то данас уради да се не би враћали на ту тему, јер нас пре свега интересује новац. Рекао је да Гордана Ристић изнела предлог за члан 15. КУ али Радисав Ђорђевић није могао да је подржи зато што она није знала да каже која занимања из ЗОВС-а треба да се унесу у члан 15. КУ.

Зоран Дашић је рекао да су сад убацили та занимања у Предлог за члан 15. КУ и да је све достављено Радисаву Ђорђевићу.

Миодраг Стаменић је рекао да ништа није спорно, али да је глупо да се сад враћа и дискутује о томе, а су људи из Ниша дошли због друге веома озбиљне теме.

Радисав Ђорђевић је објаснио да је, што се тиче члана 15. КУ који се односи на скраћено радно време, Гордана Ристић предложила да се у 39 часова радне недеље унесу нека занимања из ЗОВС-а али није знала која. Сад је достављен предлог где су навели занимања бравара, електричара и још нека. Дискутовано је и речено да се по Акту о процени ризика зна која радна места подлежу скраћеном радном времену и да нема основа да се убацују додатна радна места. Гордана Ристић се сложила са тим и са тиме је прича у вези члана 15. КУ завршена.

Зоран Дашић је замолио председника Одбора репрезентативних синдиката да то реше између себе и да више на овој седници то не потенцирају. Рекао је да ако могу да се договоре могу, ако не могу онда ће да направи да свако ради за себе и рећи ће Послодавцу да иду сами. Рекао је да се седница настави пошто неће бити одложена због људи који су дошли из Ниша, да је Синдикат ''Србија Карго'' предлагач члана 109. КУ и да ће Стеван Вилотијевић да образложи овај пртедлог који су они дали. Рекао је председавајућем Владимиру Булатовићу да очекује да ће му дати примедбу због тога што није отказао данашњу седницу.

Владимир Булатовић је рекао да се слаже са њиховом примедбом. Предложио је да се коначно пређе на оно због чега је данашња седница сазвана, односно на чланове КУ који нису усаглашени, а везани су за безбедност и здравље на раду. Захвалио се представницима Сектора за управљање квалитетом пословања и системима безбедности, који су дошли из Ниша да образложе предлог члана 107., 108. и 109. КУ.

Радисав Ђорђевић је питао шта је сад било са Записницима са Друге и Треће седнице.

Владимир Булатовић је рекао да се Записници неће усвајати јер постоји примедба на текст, да ће се видети да ли је примедба исправна или не и да ће се на основу тога на следећој седници усвајати.

Неда Јелић је питала шта је са Записником са Треће седнице.

Владимир Булатовић је питао Зорана Дашића да ли је по њему споран Записник са Треће седнице преговора КУ и које су примедбе.

Зоран Дашић је рекао да је спорно то што свуда пише ''Нацрт''. Рекао је да морају да прођу њихови предлози па онда заједнички да направимо Нацрт. Ето то је примедба.

Неда Јелић је појаснила Зорану Дашићу да када се прави неки нормативни акт да се увек креће од нацрта. Значи имамо Нацрт неког правилника, затим су ту дискусије, примедбе, сугестије. Оне се усвоје, прихвате се у односу на текст и тек после Нацрта следећи корак је Предлог. Текст КУ који је доставио председник Одбора за преговоре репрезентативних синдиката треба да носи наслов ''Нацрт КУ''. После тога иде као Предлог. Замолила је Марију Исаиловић из МГСИ да, као правник, изнесе своје мишљење о овој дилеми Зорана Дашића.

Марија Исаиловић, представница Министарства грађeвинарства, саобраћаја и инфраструктуре, рекла је да је први корак Нацрт, на пример Закона, да се онда спроводи јавна расправа, свако даје неке своје сугестије, мишљења. Кад Влада усвоји то је следећи корак и онда је то предлог Закона. Значи прво је Нацрт, а након тога Предлог.

Радисав Ђорђевић је рекао да је Предлог за потписивање.

Зоран Дашић је рекао да су они пошли са Предлогом. Питао је да ли у том Нацрту стоји да су сви Синдикати дали предлог или нацрт. Рекао је да су убацили и Синдикат ''Србија Карго'' да су предлагачи тог КУ што су ова три синдиката отказала.

Владимир Булатовић је рекао да не треба сад да се шири прича, да смо чули мишљење меродавног лица из МГСИ.

Радисав Ђорђевић је рекао да мора да одговори. Да су предлог КУ дали синдикати који су отказали КУ и да нису додали ништа.

Зоран Дашић је рекао да се Радисав Ђорђевић сложио и рекао да у Нацрту КУ у преамбули предвиђено да се брише ''Савез синдиката железничара Србије'' и ''Синдикат ''Србија Карго'' и да се то сада додаје. Питао је да ли је то рекао Радисав Ђорђевић.

Радисав Ђорђевић је питао Зорана Дашића да ли он ишта разуме.

Владимир Булатовић се обратио Радисаву Ђорђевићу и Зорану Дашићу и рекао да не дозвољава овакве препирке на седницама за преговоре. Рекао им је да траже његово изузеће да ће му бити задовољство.

Зоран Дашић је рекао да ће добити написмено.

Владимир Булатовић је рекао да неће дозволити да се седнице на којима треба да се усаглашавају чланови КУ претворе у међусобне обрачуне Радисава Ђорђевића и Зорана Дашића. Рекао је да се кренуло са причом да ли је Нацрт или је Предлог и да се добило тумачење да треба да буде Нацрт.

Зоран Дашић је рекао да, али ко је потписник.

Владимир Булатовић је рекао да то решавају између себе, да имају по недељу дана размака између седница и да то на овој седници неће решавати.

Зоран Дашић је рекао: Не може у име наше неко да диже руке и да каже да. Крај.

Владимир Булатовић је рекао да је у њихово име руку подигао заменик Зорана Дашића.

**ДРУГА ТАЧКА ДНЕВНОГ РЕДА – ДАЉЕ УСАГЛАШАВАЊЕ ЧЛАНОВА НАЦРТА КОЛЕКТИВНОГ УГОВОРА ЗА ''СРБИЈА КАРГО'' а.д КОЈИ СЕ ОДНОСЕ НА БЕЗБЕДНОСТ И ЗДРАВЉЕ НА РАДУ**

Неда Јелић је дала реч Сузани Спасић да образложи предлог у вези члана 107., 108. и 109. КУ.

Зоран Дашић је рекао да је предлог њихов и да треба Стеван Вилотијевић да изнесе.

Владимир Булатовић му је рекао да сачека, да идемо редом и да ће добити реч кад дођемо до члана 109. КУ.

Сузана Спасић је рекла да су у члану 107. КУ. садржани послови Одељења БЗР и да су ту додали тачку 31. која гласи ''забрани рад запосленом на односним пословима који из било ког разлога нема одговарајући и важећи лекарски преглед;'' Рекла је да мисли да ту нема ништа спорно, да не може радник да ради ако нема лекарски преглед. То је Законом утврђено и то је нешто најопасније што може да се деси.

Владимир Булатовић је питао због чега стављамо у КУ нешто што је већ регулисано Законом.

Сузана Спасић је рекла да Законом није утврђена тачна одговорност. Дешавало се да се превиди да ли је запослени био на лекарском прегледу зато што нико нема одговорност. У неким секцијама су остала радна места организатора обраде и евиденције које у опису послова има да контролише лекарске прегледе. У доста секција то радно место је укинуто и због тога се не види одговорност и ко треба да контролише лекарске прегледе. Десило се да је маневриста два месеца радио без групе. Срећа па се није ништа десило.

Владимир Булатовић се сложио са излагањем Сузане Спасић у потпуности, и рекао је да га занима да ли је ово негде регулисано и да ако није нигде регулисано њено објашњење сматра потпуно исправним.

Миодраг Стаменић је питао како регулисати и превазићи ситуацију у којој смо били због COVID 19 када је било ванредно стање, кад људи нису имали здравствену групу јер нису могли да дођу у ЗЗЗЖР.

Сузана Спасић је рекла да је то било регулисано, да су писали Заводу за здравствену заштиту железничких радника од којих нису добили адекватан одговор, да су затим писали Министраству за рад, запошљавање, борачка и социјална питања у коме се налази Управа за безбедност на раду и од њих добили одговор да се лекарски прегледи одлажу док се не укине ванредно стање и то је све образложено. На основу тога је дата инструкција да лекарски прегледи који су до тада важили, важе и док се не укине ванредно стање. По укидању ванредног стања био је велики број запослених који нису имали лекарски преглед, те су лица за БЗР на терену направили план и списак упућивања запослених на лекарски преглед и за двадесетак дана је све регулисано.

Драган Михајловић је питао на основу ког акта је дефинисано да запослени којима је истекао лекарски преглед могу да раде у време ванредног стања, сматрајући да Мишљење Министарства за рад, запошљавање, борачка и социјална питања није правно обавезујуће, већ да је то морала бити наредба, упутство или нешто друго што је законски регулисано.

Владимир Булатовић се сложио да Мишљење није довољан аргумент.

Неда Јелић је рекла да нема потребе да се враћа на нешто што је било у марту, у време ванредног стања и да се може причати о томе колико је Мишљење генерално обавезујуће, али да је, имајући у виду ограничење времена трајања седница, потребно да се врати на дискусију и усаглашавање члана 107. КУ.

Сузана Спасић је рекла да је, у то време, доста лекара из ЗЗЗЖР радило у COVID болницама и да је Завод радио са смањеним капацитетом, а да се лекарски прегледи врше једино у ЗЗЗЖР Београд, Нови Сад и Ниш. То значи да су запослени из других места, Ужица, Пожеге, Зајечара морали некако да дођу до ових места где би обавили лекарски преглед, а аутобуски превоз није радио и све је то била отежавајућа околност. Стање је било специфично, али сада и даље влада COVID, а лекарски прегледи се нормално раде.

Владимир Булатовић је питао да ли је, након објашњења Сузане Спасић, члан 107. КУ прихватљив за све или није.

Зоран Дашић је питао да ли је по закону кад је ванредно стање.

Сузана Спасић је рекла да је све по Закону, да је причала о оном што је било за време ванредног стања, кад су биле ванредне околности и све је било другачије. Сада није ванредно стање, овде се говори о нормалном стању.

Неда Јелић је рекла да се овде говори о члану 107. КУ и еввентуалној допуни тог члана.

Владимир Булатовић је замолио присутне да се изјасне да ли је члан 107. КУ прихватљив за све. Како су се сви изјаснили позитивно констатовао је да је **члан 107. Нацрта КУ усаглашен и једногласно усвојен.**

Владимир Булатовић је дао реч Сузани Спасић да образложи предлог у вези члана 108. КУ.

Зоран Дашић је прекинуо и рекао да је то предлог Синдиката ''Србија Карго''.

Владимир Булатовић му је рекао да се стрпи и да ће добити реч.

Сузана Спасић је рекла да је допуне за чланове КУ из БЗР сама писала и да јој ни један синдикат није помагао.

Зоран Дашић је рекао да је предлог члана 108. КУ. свима доставио.

Сузана Спасић је рекла да су у члану 108. КУ садржане обавезе и одговорности шефа секције.

Драган Михајловић је рекао да у члану 107. КУ има још и тачке 42., 43., 44., 45., 46., 47., 48 које треба да се усвоје.

Сузана Спасић је рекла да је то везано за COVID.

Неда Јелић је рекла да се одустало од тих тачака.

Сузана Спасић је рекла да је законска обавеза свих фирми била да се уради План примене мера за спречавање појаве и ширења епидемије заразних болести. На основу Правилника који је Влада донела донете су одређене обавезе и одговорности запослених, послодавца и осталих. То је унето у тачкама 42., 43., 44., 45., 46., 47., 48, али се одустало од тога и речено је да је довољно да се позове на План примене мера за спречавање појаве и ширења епидемије заразних болести који је урађен и усвојен од стране Одбора директора. У наведеним тачкама је то преписано из Плана превентивних мера који је свима достављен на упознавање. С обзиром да се ове тачке своде и да су преписане на обавезе и одговорности из Плана превентивних мера није било потребе да се то уноси у КУ.

Радисав Ђорђевић је рекао да је добро што је Сузана Спасић све то објаснила , али да је члан 107. КУ са свим примедбама усвојен. Остали су чл. 108. и 109. КУ.

Владимир Булатовић му је рекао да није у праву.

Радисав Ђорђевић је рекао да су остале обавезе и одговорности шефова секције, станица, одељења, а да су обавезе и одговорности лица за БЗР усвојени, као и обавезе и одговорности запослених у члану 110. КУ.

Владимир Булатовић је питао да ли је сад завршено са чланом 107. КУ. Сви су се сагласили и предложио је да се пређе на члан 108. КУ. Дао је реч Сузани Спасић.

Зоран Дашић је прекинуо и рекао да је то предлог његовог синдиката.

Сузана Спасић је рекла да је, управо зато што је приметила да на терену постоје ствари које се дешавају мимо закона, убацила обавезе шефу секције и шефу станице што се тиће лекарских прегледа. Да он организује и врши контролу упућивања запослених на лекарске прегледе, оверава извештаје, записнике и исте доставља Одељењу БЗР. То је већ било с тим што је додато ''и врши контролу упућивања''.

Стеван Вилотијевић је констатовао да је у тачки 5. члана 108. КУ додато ''и врши контролу упућивања''.

Сузана Спасић је рекла да је додата тачка 6. која гласи ''одређује лице које ће водити послове евиденције, праћења и упућивања запослених на лекарске прегледе у тој секцији''. Рекла је да се то односи на оне секције које немају организатора обраде података. Такође се додаје тачка 7. која гласи ''врши надзор над радом лица које води послове евиденције, праћења и упућивања запослених на лекарске прегледе''. Ово је образложила чињеницом да су лекарски прегледи јако важни и кад дође до неке повреде, инспектори прво траже лекарски преглед.

Владимир Булатовић је питао да ли има још нешто везано за члан 108. КУ.

Сузана Спасић је рекла да је додатана тачка 13. која се тиче Плана примене мера за спречавање појаве и ширења епидемије заразних болести и гласи '' Контролише примену превентивних мера и активности у складу са Планом примене мера за спречавање појаве и ширења епидемије заразних болести''.

Владимир Булатовић је питао Неду Јелић и Мирјану Гавранчић да ли су ове допуне члана 108. КУ за нас прихватљиве.

Неда Јелић је рекла да јесу.

Владимир Булатовић је дао реч Стевану Вилотијевићу.

Стеван Вилотијевић је рекао да је ово у реду ''организује и врши контролу, одређује лице, врши надзор и тако даље'' Али, питао је, где је овде лице за БЗР.

Сузана Спасић је рекла да су обавезе и одговорноси лица за БЗР у члану 107.КУ.

Стеван Вилотијевић је питао, али где су у члану 108. КУ.

Владимир Булатовић му је рекао да он очигледно није раздвојио права и обавезе из члана 107. и члана 108. КУ. Који се односе на различите особе.

Стеван Вилотијевић је рекао да се слаже, али да по њему у првом ставу ''шеф секције'' мора да се дода ''у сарадњи са лицем за БЗР''. Рекао је да ако дође до повреде на раду, инспектор за безбедност ће доћи код лица за БЗР и тражиће му тај лекарски преглед.

Сузана Спасић је рекла да Закон о безбедености и здрављу на раду прописује обавезе и одговорности послодавца и свих запослених, који се регулишу или Правилником из облати БЗР или КУ. Овде се говори тачно, стриктно о свим обавезама сваког појединог надлежног. Лице за БЗР имају 48 тачака обавеза и одговорности у члану 107. КУ.

Стеван Вилотијевић је питао шта је спорно да се дода ''Шеф секције у сарадњи са лицем за БЗР''.

Сузана Спасић је рекла да нема ништа против ако баш инсистира, али овде се прича о конкретним обавезама шефа секције.

Неда Јелић је рекла да пише у тачки 2 ''обавештава одељење БЗР''.

Сузана Спасић је рекла да шеф секције није претпостављен лицу за БЗР.

Стеван Вилотијевић је рекао да лице за БЗР одговара директно послодавцу. Рекао је да би он само додао ''у сарадњи са лицем за БЗР'', да је то предлог Синдиката ''Србија Карго''.

Сузана Спасић је рекла да је члан 107. КУ обухватио све што се тиче лица за БЗР.

Неда Јелић је рекла да је у члану 108. предложено у тачки 2. шеф секције ''обавештава одељење БЗР'', и да у тексту пише „убацити у тачки 2 и у тачки“3. ''поступа по решењу надлежне инспекције рада, и о томе обавештава одељење БЗР''.

Стеван Вилотијевић је рекао да је то ново.

Неда Јелић му је рекла да то није ново, да је то већ убаченои , је он управо сагласан са оним што је Сузана Спасић предложила да се убаци.

 Стеван Вилотијевић је прочитао члан 108. тачку 2) обавештава одељење о променама у организацији рада технолошког процеса, реконструкцији или набавци нових средстава рада и опреме за рад.

Владимир Булатовић га је питао да ли је сигуран да не чита прошли КУ.

Стеван Вилотијевић је рекао да он нема ''БЗР'' у тексту који чита.

Сузана Спасић је прочитала и тачку 12. где се наводи ''упућује захтев одељењу за безбедност и здравље на раду...''

Радисав Ђорђевић је питао шта Стеван Вилотијевић чита и питао је да ли има ове измене.

Сузана Спасић је прочитала и тачку 5. '' организује и врши контролу упућивања запослених на лекарске прегледе, оверава извештаје, записнике и исте доставља одељењу БЗР''.

Владимир Булатовић је замолио да читају исти текст.

Стеван Вилотијевић је прочитао тачку 5. и рекао да нигде не пише БЗР.

Сузана Спасић је рекла да је ту техничка грешка и да треба да се дода одељењу ''БЗР''. Овде се ради о безбедности и здрављу на раду.

Радисав Ђорђевић је желео да појасни следеће: У КУ су унете обавезе и одговорности колективних фактора, па су по члану 106. дефинисане обавезе и одговорности Послодавца, у члану 107. обавезе и одговорности лица БЗР, члан 108. шеф секције, члан 109. шеф станице, одељења и друго. Регулисане су обавезе и одговорности запослених, које смо прошли, и регулисан је начин рада Одбора за безбедност. Рекао је да нема потребе да се мешају бабе и жабе и да нема потребе ништа да се додаје.

Стеван Вилотијевић је рекао да је у реду кад се дода ''обавештава одељење БЗР**''.**

Владимир Булатовић је питао да ли је завршена дискусија у вези члана 108. КУ.

Зоран Дашић је питао да ли ће бити убачено ''БЗР''.

Неда Јелић је одговорила да је то већ убачено.

Владимир Булатовић је питао да ли је члан 108. КУ за све прихватљив и усаглашен и како су се сви сложили, **усвојен је члан 108. Нацрта КУ**.

Владимир Булатовић је предложио да се пређе на усаглашавање члана 109. КУ.

Сузана Спасић је рекла да је у члану 109. додата тачка 5. ''свакодневно врши'', али да може да стоји ''редовно'' и ли само ''врши проверу''.

Стеван Вилотијевић је рекао да је по Закону лице за БЗР дужно да, мало је то незгодно кад се ради о железници, свакодневно обилази... Предложио је да се избаци ''свакодневно'', да остане да врши проверу, можда да се убаци ''редовно врши проверу''.

Сузана Спасић је рекла да може ''редовно врши проверу''.

Владимир Булатовић је рекао да је он за то да стоји ''редовно врши проверу''.

Сви су се сложили да у тачки 5. стоји ''редовно врши проверу''

Владимир Булатовић је питао да ли има још примедби на члан 109. КУ.

Сузана Спасић је рекла да сматра недопустивим да шеф станице, одељења, радионице, не зна да ли његов запослени има важећи лекарски преглед.

Стеван Вилотијевић је питао зар лице за БЗР није одговрно за тај реон и да води евиденцију.

Сузана Спасић је рекла да не води лице за БЗР евиденцију. По Закону је дужан Послодавац, а лице за БЗР организује лекарске прегледе, ради план специфичне заштите, а евиденцију лекарских прегледа врше пре свега шефови станица.

Миодраг Стаменић је рекао да је 30 година на железници и да су лекарски прегледи увек били битни. То се увек радило по програму. Зна се кад су редовни, кад ванредни лекарски прегледи. У систему то се избаци на време и предрадни прегледи. Убацивати све ово у КУ због неколико случајева.

Сузана Спасић је рекла да онда шеф станице нема никакву одговорност.

Миодраг Стаменић је рекао да му је несхватљиво да људи не оду на лекарски преглед, јер то зависи само од њих, полази од шефа секције, шефа станице, долази до радника који је исто заинтересован. Рекао је да му делује мало чудно да се сад враћа на то и да се убацује у КУ кад то функционише одавно.

Сузана Спасић је рекла да ако се нешто деси онда се ваде сви правилници и закони, а одговоран је послодавац. Уколико неко не оде на лекарски преглед одговоран је генерални директор.

Миодраг Стаменић је рекао да говори из личног искуства, да машиновођа месец дана пре него што му истекне лекарски преглед иде на лекарски преглед баш из разлога да се не би десило да не оде на воз, да се деси ванредни догађај.

Сузана Спасић је рекла да у Правилнику о лекарском прегледу у члану 37. пише ''ако се железнички радник није подвргао здравственом прегледу на који је упућен послодавац му не сме дозволити обављање послова на радном месту''. Овде је лице за БЗР стављено у загради. Шта се деси кад радник није ни упућен на преглед то није написано.

Миодраг Стаменић је рекао да је немогуће да не оде на лекарски преглед, да се не одазове, да је сад већи страх изгубити групу, да се тачно зна кад који радник иде на лекарски преглед.

Сузана Спасић је рекла да је раније било прецизно дефинисано када су постојали организатори обраде администрације и да су они слали запослене на лекарски преглед. Зато мисли да шеф секције треба да одреди неког ко би се тиме бавио. Недопустиво је да шеф станице не зна да ли његов запослени био на лекарском прегледу и да ли му је истекла група и слично.

Владимир Булатовић је замолио да будемо конструктивнији и да се вратимо на преговоре.

Стеван Вилотијевић је, позивајући се на тачку 6. члана 107. КУ питао да ли тамо где не постоји организатор обраде администрације лице за БЗР може да замени организатора јер он прати реализацију лекарских прегледа запослених.

Сузана Спасић је рекла да негде то ради лице за БЗР и да може да замени организатора обраде администрације, али и да шеф секције може да одреди неко друго лице.

Владимир Булатовић је питао да ли има још примедби на члан 109. КУ.

Стеван Вилотијевић је предложио да се у тачки 2 члана 109. дода ''у сарадњи са лицем за БЗР''.

Сузана Спасић је рекла да је то већ све обрађено у Програму за оспособљавање за безбедан и здрав рад, који је издат 2016. године, у коме пише јасно да непосредни руководилац врши практично оспособљавање у сарадњи са лицем за БЗР. Постоји образац.

Стеван Вилотијевић је инсистирао да се убаци та реченица.

Сузана Спасић је рекла да то пише у Програму за оспособљавање за безбедан и здрав рад.

Стеван Вилотијевић је рекао да зна да пише али да ли би могла та реченица да се убаци, да пише ''у сарадњи са лицем за БЗР''.

Неда Јелић је рекла да је ово КУ и да га не треба оптерећивати нечим што је регулисано другим прописима. Да је најмањи посао је то убацити, али онда би у оквиру неких других тематских области могли да кажемо ''у сарадњи са Центром за правне послове, са Центром за финансијске послове...'' и да је непотребно оптерећивати КУ.

Стеван Вилотијевић је рекао да је предлог Синдиката ''Србија Карго'' да се у тачки 2 члана 109. убаци ''у сарадњи са лицем за БЗР''. Ако будемо прегласани, неће бити убачено.

Сузана Спасић је рекла да је то већ предвиђено Програмом за оспособљавање за безбедан и здрав рад. и да је то сувишно.

Сузана Спасић је рекла да у Обрасцу за оспособљавање за безбедан и здрав рад стоји потпис непосредног руководиоца, потпис запосленог и потпис лица БЗР.

Стеван Вилотијевић је рекао да ако дође до неке теже повреде и инспектор за безбедност тражи КУ, а у КУ стоји ''у Програму за оспособљавање за безбедан и здрав рад''.

Сузана Спасић је рекла да ће инспектор све гледати, да је законска обавеза да се донесе Програм за оспособљавање за безбедан и здрав рад. Они прво то траже. Да што се ње тиче то не мора да стоји, али ништа не смета. По њеном стручном мишљењу не треба из разлога што је то наведено у Програму за оспособљавање за безбедан и здрав рад.

Зоран Дашић је рекао да запослени на терену то захтевају.

Владимир Булатовић је тражио од присутних се по тачки 2. члана 109. КУ изајасне гласањем. Питао је да ли су за предлог Сузане Спасић и Одељења БЗР за текст какав је предложен, без додавања предлога Синдиката ''Србија Карго''.

Зоран Дашић је рекао да су они против.

Владимир Булатовић је питао ко је против. Против предлога Сузане Спасић и Одељења БЗР за текст какав је предложен, без додавања предлога Синдиката ''Србија Карго'', против су били Зоран Дашић, Драган Михајловић и Стеван Вилотијевић.

Владимир Булатовић је констатовао да је члан 109. КУ остао неусаглашен.

Владимир Булатовић је питао да ли има још чланова КУ о којима данас треба да се разговара и пошто нема захвалио се присутнима.

Драган Михајловић, испред Савеза синдиката железничара Србије, предложио је да на следећим седницама преговора за закључивање Колективног уговора за ''Србија Карго''а.д. испред синдиката буду присутна по два члана, с обзиром да се улази у завршницу преговора.

 Владимир Булатовић је рекао да не би сад о томе правили договор јер се не зна како ће се одвијати ситуација са COVID19.

 Зоран Дашић је предложио да се састанци одржавају у Великој сали.

 Владимир Булатовић је рекао да Велика Сала није сала нашег Предузећа, а и да је број људи ограничен на 10 без обзира на квадратуру простора у којем се састанци одржавају.

 Владимир Булатовић се захвалио свима на учешћу а поготово колегама који су дошли из Ниша и Сузани Спасић која је прекинула годишњи одмор да би данас присуствовала седници.

 Седница је завршена у 1130 часова.

**Председник Одбора послодавца Председник Одбора Синдиката**

мр Владимир Булатовић Радисав Ђорђевић

Записник водила:

Биљана Петровић

 ***Доставити:***

**-** Саветници потпредседнице Владе РС,Мишели Николић; Министарству грађивинарства, саобраћаја и инфраструктуре; Министарству за рад, запошљавање, борачка и социјална питања; Министарству финансија; Министарству привреде.

- Одбору за преговоре репрезентативних синдиката ''Србија Карга'' а.д.

- Представницима Одбора послодавца